Smalgangen (Oslo)

Smalgangen (1-49, 2-44) er en gågate på Grønland i bydel Gamle Oslo. Den går fra Grønland til Olafiagangen og er hovedferdselsåren gjennom dette sentrale området på Grønland, som i flere tiår før slutten av 1900-tallet var dels brakkområde, dels bussterminal.

Navnet ble vedtatt i 1990 og innebærer gjenbruk av navnet på den Smalgangen som i sin tid lå på nordsiden av gaten Grønland. Gaten har en rekke forretninger, kafeer og spisesteder samt boliger.

Tidligere gater

Navnet Smalgangen har tidligere vært brukt om flere gater i det som  nå er Oslo:
 1: Langs østsiden av Akerselva på nordsiden av Grønland opp mot Bredgaden / Breigata. Her var noe av Kristianias eldste forstadsbebyggelse, og mye av den ble revet i 1930-årene. Nr. 5 er gjenoppført på Norsk Folkemuseum i avdelingen fra Gamlebyen.
 2: Et smug fra Pilestredet gjennom Smedkroken og Arbeidergata.
 3: Før byutvidelsen i 1878 ble navnet brukt om Aurskoggata, som da lå i Aker.

Bilder og kart

Kilder

Eksterne lenker
 
 Osloby om den historiske Smalgangen på Grønland
 Lokalhistoriewiki om den historiske Smalgangen på Grønland

Veier i Oslo
Tidligere veier i Oslo
Veier på Grønland (Oslo)